Document ID: 32008D0181

A TANÁCS HATÁROZATA
(2008. február 25.)
az Európai Közösség és Izrael Állam között létrejött, a tudományos és műszaki együttműködésről szóló megállapodás megkötéséről
(2008/181/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 170. cikkére, összefüggésben a 300. cikk (2) bekezdése első albekezdése első mondatával és a 300. cikk (3) bekezdésével,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
A Bizottság a Közösség nevében tárgyalásokat folytatott az Izrael Állammal való tudományos és technológiai együttműködésről szóló megállapodás („a megállapodás”) megújításáról.
(2)
A megállapodást, figyelemmel annak későbbi időpontban való esetleges megkötésére is, a Közösség nevében 2007. július 16-án Brüsszelben aláírták.
(3)
A megállapodást jóvá kell hagyni,
A KÖVETKEZŐKÉPPEN HATÁROZOTT:
1. cikk
Az Európai Közösség és Izrael Állam közötti tudományos és technológiai együttműködésről szóló megállapodást (2) a Közösség nevében a Tanács jóváhagyja.
2. cikk
A Tanács elnöke a Közösség nevében megteszi a megállapodás 5. cikke (2) bekezdése szerinti értesítést.
Kelt Brüsszelben, 2008. február 25-én.

Labels: 7
18
15
5